Reserwebank moet Shuttleworth se R250 m. terugbetaal | Maroela Media
Shuttleworth het in 'n verklaring op sy webtuiste gesê hy gaan die geld in 'n trust plaas vir Afrikane wat die regering in die konstitusionele hof wil aanvat. Shuttleworth het gesê afgetrede grondwetlike geleerdes, regters en prokureurs sal in beheer van die trust wees.
Shuttleworth het die hooggeregshof in Pretoria versoek om die R250 miljoen uitvoerheffing wat hy betaal het, ter syde te stel en te las dat die Reserwebank dit aan hom moet terugbetaal. Shuttleworth het ook gevra vir 'n hofbevel om die bank se sogenaamde "toedeurbeleid", waarvolgens die publiek met die Reserwebank moet kommunikeer deur die tussengangerskap van gemagtigde banke, ongrondwetlik en ongeldig te verklaar. Die hooggeregshof het egter Shuttleworth se aansoek verwerp waarna hy appèl aangeteken het en die appèlhof in sy guns beslis het.
Shuttleworth het verder in die verklaring op sy webwerf gesê dat valutabeheer 'n versmorende effek op die ekonomie het, en dat dit veral trekarbeiders en klein besighede benadeel wat buite Suid-Afrika se grense wil werk. "Ons oorweeg dit nou om die saak in die konstitusionele hof voort te sit en om valutabeheer op grondwetlike gronde uit te daag en te verseker dat die voordele van vandag se uitspraak alle Suid-Afrikaners baat."
Nice een..die land van melk en geld sal betaal, terwyl die res in ellende lewe.
Dis interdaad net die rykstes wat toegang kry tot geregtigheid, aangesien Mr. Shuttleworth dan nou 'n trust fonds gestig het om hierdie sekondere probleem ook op te los watter doeleinde hy dan nou blykbaar per abuis ook reggekry het, jy weet? Die feit dat die gewone ou nou hierdie oudregters en prokureurs, wat nou die trust fondse bestuur, kan benader om dan nou wetgewing te daag wat onkonstitusioneel voorkom, dis inderdaad amper 'n groter bate vir Suid-Afrikaners as die feit dat die hof 'n uitspraak oor hierdie wetgewing gespreek het en een van die mees ongenaakbare institusies van 'n regering… Lees meer »
Mooi so Mark en baie geluk. Mark is 'n wonderlike voorbeeld vir ons almal met sy onbaatsugtige optrede. Min mense gaan so baie geld sommer net in 'n trust sit sodat ander dit kan gebruik.